《黄帝祠宇》
宋代·胡志道

李侯神仙才，宇宙在其手。古篆誇雄奇，铁柱贯金钮。

标榜黄帝祠，字画气浑厚。想当落笔时，云梦吞八九。

每传风雨夜，蜿蜿龙蛇走。光怪发岩窦，草木润不朽。

鬼物烦撝诃，一旦忽失守。随烟遽飞腾，无复世间有。

因访山中人，石刻尚仍旧。谁能一新之，易若运诸肘。

作者简介：胡志道，生平事迹不详（《宋诗纪事》卷三○列刘郛后）。今录诗十三首。